Cletus Moore

Cletus Moore (s. 19.11.1949, k. 14.6.1997) oli Gravediggers MC:n Sergeant At Arms vuosina 1973-1997. Hän oli kerhon ensimmäinen kersantti ja piti tätä arvoa kuolemaansa asti vuonna 1997, kun hänen päänsä löydettiin Charles Whiten talon ulkopuolelta. Hän oli osa Gravediggers MC:n "kolmea kovaa" Whiten ja Rey Donovanin rinnalla, ja palveli heidän kanssaan myös Vietnamin sodassa. Hän oli kolmesta kovasta nuorin.

Gravediggers MC
Cletus oli samassa kiväärikomppaniassa Rey Donovanin ja Charles "Chuck" Whiten kanssa. Sodasta selviydyttyään takaisin kotimaahansa hän asui jonkin aikaa Daytonassa. Hänellä oli suunnitelmissa muuttaa Los Angelesiin ja ryhtyä ammattilaisturvamieheksi, mutta nämä haaveet peruuntuivat sen myötä kun Cletus huomasi millaista kohtelua Vietnamin veteraanit saivat kokea Yhdysvalloissa. Myös Chuckin ja Reyn painostus olla mukana heidän suunnittelemassa moottoripyöräkerhossa oli osasyy siihen, miksi Cletus päätti pysyä Floridassa. Cletus alkoi työskennellä Reyn korjaamolla, vaikka hänellä ei juuri mekaanikon koulutusta ollutkaan. Tästä huolimatta hän sai pian otteen moottorien huoltamisesta. Kun kerholle oli saatu nimi, Gravediggers, sekä siihen oli muutenkin tullut uusia jäseniä ja saanut kuuluisuutta, Cletus tuli osaksi kerhon johtavaa porrasta josta käytettiin ja käytetään yhä nimeä First 3 tai kolme kovaa. Vielä myöhemmin, kun Gravediggersistä tuli eräänlainen tukikerho isommalle Brothers of Bronze MC:lle, hänelle myönnettin arvonimi Sergeant At Arms. Hänen vastuukseen haluttiin antaa kurin ylläpito kerhossa, koska hänen haaveensa ryhtyä turvamieheksi eivät olleet tyhjiä; hän osasi aivan oikeasti hallita isompaakin ärhäkkää joukkiota rautaisella nyrkillä.

Kuolema
Cletus sai surmansa vuoden 1997 kesällä, kun pieni mutta kilpaileva moottoripyöräkerho Floridassa oli ilmeisesti hyökännyt häneen ja tappanut hänet kuristamalla. Sen jälkeen tappajat olivat sahanneet hänen päänsä irti, pistäneet paperiseen pussiin ja asettaneet yöllä Chuck Whiten talon pihalle. Kun hän oli aamulla löytänyt sen, kerhossa pidettiin hätäkokous jossa tappajat jäljitettiin kyseiseen kilpailevaan kerhoon. Kostona Cletusin kuolemasta kokouksessa päätettiin lähettää muutama Gravediggers MC:n jäsen murhaamaan viholliskerhon jäseniä. He saivat tapettua heistä kolme, ja vain yksi Gravedigger pidätettiin. Vähäisten todisteiden takia hänetkin päästettiin menemään. Tästä huolimatta Floridan viranomaiset alkoivat pitää Gravediggers MC:tä tarkemmin silmällä ja ottivat kovemmat otteet sen suhteen.

Cletusia pidetään eräänlaisena kerhon marttyyrina, ja hän on menehtyneistä kerhon jäsenistä ehkä tärkein ja tunnetuin. Etenkin kerhon kaksi jäljellä olevaa kolmea kovaa käyvät Cletusin kuolinpäivämäärän aikaan hänen haudallaan muistamassa kaatunutta veljeä.